CELEX: E1995P0002
Language: fi
Date: 1996-05-23 00:00:00
Title: Neuvoa-antavan lausunnon pyytäminen Gulatingin laamanninoikeuden (Gulating lagmannsrett) 27 päivänä marraskuuta 1995 tehdyllä päätöksellä asiassa Eilert Eide- sund vastaan Stavanger Catering A/S (Asia E-2/95)

Avis juridique important

|

E1995P0002

Virallinen lehti nro C 149 , 23/05/1996 s. 0011 - 0011

Neuvoa-antavan lausunnon pyytäminen Gulatingin laamanninoikeuden (Gulating lagmannsrett) 27 päivänä marraskuuta 1995 tehdyllä päätöksellä asiassa Eilert Eidesund vastaan Stavanger Catering A/S (Asia E-2/95) (96/C 149/08)EFTAn tuomioistuimelta on Gulatingin laamanninoikeuden (Gulating lagmannsrett) 27 päivänä marraskuuta 1995 tehdyllä päätöksellä, joka otettiin vastaan tuomioistuimen kirjaamossa 4 päivänä joulukuuta 1995, pyydetty neuvoa-antavaa lausuntoa asiassa Eilert Eidesund vastaan Stavanger Catering A/S seuraavista kysymyksistä:1. Kuuluuko yhden yhtiön kanssa tehdyn ateriapalvelusopimuksen irtisanominen ja uuden ateriapalvelusopimuksen tekeminen toisen yhtiön kanssa neuvoston direktiivin 77/187/ETY soveltamisalaan silloin, kun sopimuksessa ei ole määrätty, että myös laitteet ja/tai työntekijät vaihtavat omistajaa?2. Vaikuttaako kysymykseen numero 1 annettuun vastaukseen mitenkään, jos työntekijät ja varastot siirtyvät uudelle ateriapalveluyhtiölle?3. Vaikuttaako kysymykseen numero 1 annettuun vastaukseen mitenkään, mikäli sopimus kuuluu julkisten hankintasopimusten tekemistä koskevien neuvoston direktiivien 77/62/ETY, 80/767/ETY ja 88/295/ETY soveltamisalaan?4. Kuuluuko 3 artiklan 1 ja 2 kohdassa säädettyihin oikeuksiin myös oikeus pitää uuden työnantajan palveluksessa voimassa vakuutukset, mukaan lukien eläkevakuutukset, jotka työntekijällä oli sopimuksen menettäneen työnantajan palveluksessa?5. Onko vastaus kysymykseen numero 1 erilainen siinä tapauksessa, ettäa) alkuperäisen ateriapalveluyrityksen työntekijät hakevat työpaikkaa uudessa ateriapalveluyrityksessä tavalliseen tapaan ja heidät valintamenettelyn jälkeen palkataan tehtäviin kyseisessä yrityksessä, jab) uuden ja vanhan ateriapalveluyrityksen tai toimeksiantajan ja uuden ateriapalveluyrityksen välillä on sopimus, jonka mukaan myös työntekijät siirtyvät uudelle yrittäjälle?